turjo4nis/wikipedia-bn-dump-20250701 huggingface dataset:
জি এম মুশফিকুর রহমান

জি এম মুশফিকুর রহমান বীর উত্তম (১৯৬৬-১৯৮৯) বাংলাদেশ সেনাবাহিনীর একজন লেফটেন্যান্ট ছিলেন।

জন্ম ও প্রাথমিক জীবন 
৩০ নভেম্বর ১৯৬৬ সাতক্ষীরা জেলার পারুলীয়া গ্রামে জন্ম গ্রহণ করেন। তার পিতার নাম মো. আব্বাস আলী গাজী। তিনি বাংলাদেশ সেনাবাহিনীর ১৫তম বিএমএ লংকোর্সে যোগদান করেন এবং প্রশিক্ষণ শেষে ১ ফিল্ড রেজিমেন্ট আর্টিলারিতে কমিশনপ্রাপ্ত হন। তিনি বাঘাইহাট জোনের লক্ষ্মীছড়ি ক্যাম্পের কমান্ডার হিসেবে দায়িত্বরত ছিলেন।

মৃত্যু 
জি এম মুশফিকুর রহমান ফিল্ড রেজিমেন্ট আর্টিলারির অফিসার ছিলেন। ১৯৮৯ সালে ১, ফিল্ড রেজিমেন্ট আর্টিলারি তখন পার্বত্য চট্টগ্রামে অপারেশনের দায়িত্বে নিয়োজিত ছিলেন। প্রতিদিনই শান্তিবাহিনীর সদস্যদের সাথে নিরাপত্তা বাহিনীর সংঘর্ষ হতো। ৮ সেপ্টেম্বর ১৯৮৯ রাতে জি এম মুশফিকুর রহমান লক্ষ্মীছড়ি আর্মি ক্যাম্প থেকে ১৭ জন রেইডার্স নিয়ে চেলাছড়ার উদ্দেশ্যে রওয়ানা করেছিলেন। ক্যাম্পে যাবার পথে শান্তিবাহিনীর পুঁতে রাখা বোমা বিস্ফোরণে হারান তিনি সহ ৩ জন।

বীর উত্তম খেতাব লাভ 
২৪ সেপ্টেম্বর তাকে 'বীর উত্তম' উপাধিতে ভূষিত করা হয়। মুক্তিযুদ্ধের পর প্রথম ব্যক্তি হিসেবে  'বীর উত্তম' উপাধি পান তিনি।

তথ্যসূত্র 

১৯৬৬-এ জন্ম
১৯৮৯-এ মৃত্যু
বীর উত্তম
বাংলাদেশী সেনা কর্মকর্তা
সাতক্ষীরা জেলার ব্যক্তি
বাংলাদেশ সেনাবাহিনীর অফিসার
বাংলাদেশে খুন হওয়া ব্যক্তি
বাংলাদেশে আগ্নেয়াস্ত্র দ্বারা মৃত্যু
মেহেরপুর জেলা স্টেডিয়াম

মেহেরপুর জেলা স্টেডিয়াম বাংলাদেশের একটি জেলা পর্যায়ের স্টেডিয়াম। এটি ১৯৩৯ সালে প্রস্তাবিত, ১৯৯৪ সালে নির্মিত হয়। স্টেডিয়ামটি মেহেরপুর জেলার মেহেরপুর পৌরসভার স্টেডিয়াম রোডে অবস্থিত, পূর্বে শহরের 'টাউন মাঠ' নামে পরিচিত ছিল। বাংলাদেশের অন্যান্য সকল ক্রীড়া ভেন্যুর মতই এই স্টেডিয়ামটি জাতীয় ক্রীড়া পরিষদের অধিভুক্ত ও জেলা ক্রীড়া সংস্থার তত্ত্বাবধানে রয়েছে। আংশিক নির্মিত স্টেডিয়ামটি জেলা ক্রীড়া সংস্থার আয়োজনে বিভিন্ন জেলা-উপজেলা, বয়স ভিত্তিক, স্কুল ক্রীড়া ও স্থানীয় লিগের স্বাগতিক মাঠ, যা ক্রিকেট, ফুটবল, ভলিবল, লাঠিখেলা, কাবাডি ও খেলোয়াড় বাছাইয়ের জন্য ব্যবহার হয়। এছাড়াও এটি কনসার্ট ও বাংলাদেশের জাতীয় দিবসসমূহে রাষ্ট্রীয় কর্মসূচীর প্রধান আয়োজনস্থল।

ইতিহাস 
বর্তমান স্টেডিয়াম মাঠের জমি মোহর আলী মোক্তার ও ইন্দুভূষণ মল্লিক যৌথভাবে দান করেছেন। এটি তখন 'টাউন মাঠ' নামে জেলার বেশিরভাগ খেলা আয়োজনের মূল স্থান ছিল। ১৯৩৯ সালে এই মাঠে টিনশেড দিয়ে তৎকালীন মহকুমা প্রশাসক এ, রহমানের উদ্যোগে অস্থায়ীভাবে একটি ঘর নির্মাণ করা হয় এবং এর নামকরণ হয়- রহমান স্টেডিয়াম। ১৯৮৩ সালে এই মাঠের বেষ্টনী প্রাচীর নির্মাণ করা হয়। ১৯৮৯ সালে অস্থায়ী ঘরটি ভেঙে দিয়ে সেখানে প্যাভিলিয়ন ভবন নির্মাণ করা হয়। পরবর্তীতে ১৯৯৩-১৯৯৪ সালে ২৫ লক্ষ ৬২ হাজার টাকা ব্যয়ে বর্তমান স্টেডিয়ামের উত্তর-পূর্ব অংশের গ্যালারি নির্মাণ করা হয়। ২০১৫ হতে এই স্টেডিয়ামের নতুন গ্যালারি নির্মাণ, উন্নত পানি নিষ্কাশনের ব্যবস্থা, সবুজ ঘাস বসানোর জন্য স্টেডিয়ামের আধুনিকায়নে ১ কোটি ৮১ লাখ টাকার সংস্কার হয়।

কাঠামো 
স্টেডিয়ামের মাঠ আয়তাকার। মুলত ফুটবল খেলার জন্য এই মাঠের ব্যবহার শুরু হয়েছিল। ক্রিকেট খেলার জন্য এই ভেন্যু উপযুক্ত নয়। স্টেডিয়ামের উত্তর পূর্বাংশ কংক্রিট নির্মিত গ্যালারি ছাড়া বাকি অংশ এখনো ফাঁকা রয়েছে। প্যাভিলিয়ন ভবনও পূর্ণাঙ্গ নয়।

আয়োজন 
এটি মেহেরপুর জেলা প্রশাসন ও ক্রীড়া সংস্থার উদ্যোগে নিয়মিত অনুষ্ঠিত স্থানীয় ফুটবল, ক্রিকেট, ভলিবল ও কাবাডি লিগের স্বাগতিক মাঠ, এছাড়া এখানে জেলা পর্যায়ের খেলোয়াড় বাছাই চলে। 

জেলার স্থানীয় পর্যায়ের বিভিন্ন এখানে হয়ে থাকে। এগুলির মধ্যে স্থানীয় জেলা প্রশাসনের নিয়মিত ফুটবল প্রতিযোগিতা— জেলা প্রশাসক গোল্ড কাপ, শেখ রাসেল স্মৃতি ফুটবল—এর আয়োজন এখানে হয়। ২০১৮ সালের জেলা পর্যায়ের অনুর্ধ-১৭ জাতীয় গোল্ড কাপ ফুটবল ছিল এখানকার উল্লেখযোগ্য আয়োজন। বাংলাদেশ ক্রিকেট বোর্ড ব্যবস্থাপনায় ২০১৪ হতে ইয়াং টাইগার জাতীয় ক্রিকেট চ্যাম্পিয়নশিপের বয়স ভিত্তিক প্রতিযোগিতা এই ভেন্যুতে অনুষ্ঠিত হয়েছে। দেশি খেলাগুলির মধ্যে এখানে মেহেরপুর জেলার উপজেলা পর্যায়ে ঐতিহ্যবাহী লাঠি খেলা হয়।

ক্রীড়ানুষ্ঠানের বাইরে এখানে প্রতিবছর বাংলাদেশের স্বাধীনতা ও বিজয় দিবসে কুচকাওয়াজ, শিশু সমাবেশ এবং মুক্তিযোদ্ধা ও শহীদ মুক্তিযোদ্ধা পরিবারকে সংবর্ধনা অনুষ্ঠান আয়োজিত হয়। এছাড়াও কনসার্ট, হেলিকপ্টার অবতরণ, জনসমাবেশ ও মেলা আয়োজনের জন্য মেহেরপুর জেলা স্টেডিয়ামের ব্যবহার হয়েছে।

তথ্যসূত্র 

মেহেরপুর জেলা
বাংলাদেশের ফুটবল মাঠ
বাংলাদেশের স্টেডিয়াম
১৯৯৪-এ বাংলাদেশে প্রতিষ্ঠিত
খুলনা বিভাগের ভবন ও স্থাপনা
গাঙ্গুয়া

মোহাম্মদ পারভেজ চৌধুরী একজন বাংলাদেশি চলচ্চিত্র অভিনেতা যিনি ঢালিউডের চলচ্চিত্রে গাঙ্গুয়া নামে পরিচিত এবং খলচরিত্রে অভিনয়ের জন্য সমাদৃত। তিনি ঢাকাই চলচ্চিত্রের অন্তত ৮০০ চলচ্চিত্রে অভিনয় করেছেন।

জীবনী
গাঙ্গুয়া জয়পুরহাটে জন্মগ্রহণ করেন। তিনি শুরুর দিকে মঞ্চে অভিনয় করেন। পরে অভিনেতা জসিমের মাধ্যমে ১৯৭৮ সালে চলচ্চিত্র জগতে প্রবেশ করেন। চলচ্চিত্রে প্রবেশের পর জসিমের দেওয়া গাঙ্গুয়া নামে পরিচিতি পান। প্রাথমিকভাবে চলচ্চিত্রের অ্যাকশন দৃশ্যের পরিচালনা করেন। অভিনয়ের শুরুর দিকে বেশ ছোট চরিত্রে অভিনয় করার পর ১৯৯২ সালে মুক্তিপ্রাপ্ত দেওয়ান নজরুল পরিচালিত ‘মাস্তান রাজা’ চলচ্চিত্রে প্রথমবারেরমত গুরুত্বপূর্ণ চরিত্রে অভিনয় করেন। গাঙ্গুয়া ৮০০-এর বেশি চলচ্চিত্রে অভিনয় করেছেন। তার অভিনীত সর্বশেষ চলচ্চিত্র পাগলামী ২০১৯ সালে মুক্তি পায়।

ব্যক্তিগত জীবন 
তিনি তাঁর আট ভাই চার বোনের মধ্যে সবার ছোট। ব্যক্তিগত জীবনে তিনি একজন ধার্মিক মানুষ। স্ত্রী ও এক কন্যা নিয়ে তাঁর পরিবার। তাঁর স্ত্রী একজন রূপবিশারদ। কন্যা ফারজানা পপি, একটি কোরিয়ান স্কুলের শিক্ষক। তিনি বর্তমানে মিরপুরের পল্লবীতে বসবাস করছেন।

চলচ্চিত্রের তালিকা
 এক জনমের কষ্টের প্রেম (২০১২)

তথ্যসূত্র

বহিঃসংযোগ

জীবিত ব্যক্তি
বাংলাদেশী চলচ্চিত্র অভিনেতা
জয়পুরহাট জেলার ব্যক্তি
লামাকাজী ইউনিয়ন

লামাকাজী ইউনিয়ন বাংলাদেশের সিলেট জেলার অন্তর্গত বিশ্বনাথ উপজেলার একটি ইউনিয়ন।

প্রশাসনিক এলাকায় 
 বীরেরগাঁও
 মির্জারগাঁও
 কেশবপুর
 কাজিরগাঁও

হাটবাজার তালিকায় 
 লামাকাজী বাজার
 গোলচন্দ বাজার
 পরগনা বাজার
 ভুরকি বাজার

অবস্থান ও সীমানা 
জেলা শহর হতে ১৭ কি.মি ও উপজেলা হতে ১৩ কি.মি দূরে লামাকাজি ইউনিয়ন পরিষদ অবস্থিত। সীমানা: পূর্বে মোঘলগাও ইউনিয়ন, পশ্চিমে  ছৈলা আফজলাবাদ ইউনিয়ন উত্তরে মোঘলগাও ইউনিয়ন, দক্ষিণে খাজাঞ্চি ইউনিয়ন।

আয়তন ও জনসংখ্যা 
মোট আয়তন: ১০ কি.মি.। মোট জনসংখ্যা: ৩২৩৬১জন পুরুষ: ১৫৯৬৮জন, মহিলা: ১৬৩৯৩জন। (২০১১ আদমশুমারী অনুযায়ী।

শিক্ষার হার 
৩৫.৮১ %

দর্শনীয় স্থান 

 খান সেতু

উল্লেখযোগ্য ব্যক্তি 

 রুশনা আরা আলী

খাল ও নদী 

 সুরমা নদী

হাট-বাজার 

 লামাকাজী বাজার
 গোলচন্দ বাজার
 পরগনা বাজার
 ভুরকী বাজার

জনপ্রতিনিধি 
বর্তমান চেয়ারম্যান- কবির হোসেন (ধলা মিয়া)

আরও দেখুন 
 বিশ্বনাথ উপজেলা;
 সিলেট জেলা;
 সিলেট বিভাগ।

তথ্যসূত্র

বহিঃসংযোগ 
 লামাকাজী ইউনিয়ন পরিষদ - বাংলাদেশ জাতীয় তথ্য বাতায়ন

বিশ্বনাথ উপজেলার ইউনিয়ন
১৯৫৪-এ পূর্ব পাকিস্তানে প্রতিষ্ঠিত
আলমগীর ফরিদ

আলমগীর মোহাম্মদ মাহফুজুল্লাহ ফরিদ বাংলাদেশ জাতীয়তাবাদী দলের রাজনীতিবিদ এবং কক্সবাজার-২ (মহেশখালী, কুতুবদিয়া) আসনের প্রাক্তন সংসদ সদস্য ছিলেন। এ আসন থেকে বিএনপির হয়ে দুইবারের এমপি ও কেন্দ্রীয় নির্বাহী কমিটির সদস্য ছিলেন।

পেশা 
আলমগীর ফরিদ ১৯৯৬ সালে কক্সবাজার-২ আসন থেকে বাংলাদেশ জাতীয়তাবাদী দলের প্রার্থী হিসাবে সংসদ সদস্য নির্বাচিত হন। ২০০১ সালে তিনি কক্সবাজার-২ থেকে পুনরায় নির্বাচিত হন। তিনি সংসদে পাবলিক আন্ডারটেকিং কমিটিতে কাজ করেছেন। ।

ব্যক্তিগত জীবন 
আলমগীর ফরিদ ব্যক্তিগত জীবনে রাজনীতিবিদের পাশাপাশি একজন শিক্ষক।।

মামলা ও গ্রেফতার 
২০০৩ সালের ১৩ মে, দুর্নীতির অভিযোগে র‌্যাপিড অ্যাকশন ব্যাটেলিয়ান তাকে গ্রেফতার করে। ৫টি জালিয়াতির মামলায় অভিযুক্ত হিসেবে ১৫ এপ্রিল ২০০৭ তারিখে মহেশখালী থানা পুলিশ তাকে গ্রেপ্তার করে। ২৯ এপ্রিল ২০০৮ এ দুর্নীতি দমন কমিশন আলমগীর ও তার স্ত্রীর বিরুদ্ধে দুর্নীতির অভিযোগ দায়ের করে।

তথ্যসূত্র 

জীবিত ব্যক্তি
অষ্টম জাতীয় সংসদ সদস্য
সপ্তম জাতীয় সংসদ সদস্য
ষষ্ঠ জাতীয় সংসদ সদস্য
বাংলাদেশ জাতীয়তাবাদী দলের রাজনীতিবিদ
কক্সবাজার জেলার রাজনীতিবিদ
জমিদার যোগেশ চন্দ্র রায় বাহাদুর বাড়ি

পরৈকোড়া জমিদার বাড়ি বাংলাদেশ এর চট্টগ্রাম জেলার আনোয়ারা উপজেলার পরৈকোড়া গ্রামে অবস্থিত এক ঐতিহাসিক জমিদার বাড়ি। যা অনেকের কাছে ''যোগেশ চন্দ্র রায়ের জমিদার বাড়ি '' নামে ও পরিচিত।

ইতিহাস
জমিদার শান্তিরাম কানুনগো ১৬০০ শতকের দিকে এই জমিদার বংশের গোড়াপত্তন করেন। পরবর্তীতে তার পুত্র দেওয়ান বৈদ্যনাথ এই জমিদারী পরিচালনা করেন। তিনি তার জমিদারীর আমলে তার নামানুসারে চট্টগ্রাম শহরে "দেওয়ান বাজার" নামে একটি হাট প্রতিষ্ঠা করেন। দেওয়ান বৈধ্যনাথের পরে জমিদারী পরিচালনা করেন তার পুত্র হরচন্দ্র রায়। তিনি ছিলেন নিঃসন্তান। তাই তিনি দত্তক নেন গিরিশ চন্দ্রকে। এরপর তিনিই এই জমিদারী পরিচালনা করতে থাকেন। কিন্তু গিরিশ চন্দ্র রায় মাত্র ২৭ বৎসর বয়সে মৃত্যুবরণ করলে তার স্ত্রী নয়নতারা  যোগেশ চন্দ্রকে দত্তক নেন।

পরবর্তীতে তার মৃত্যু হলে এই পুরো জমিদারীর হাল ধরেন যোগেশ চন্দ্র রায়। এরপর তিনি দক্ষতার সাথে এই জমিদারী পরিচালনা করতে থাকেন। তিনি ছিলেন একজন শিক্ষানুরাগী ও প্রজাহিতোষী জমিদার। তিনি পরৈকোড়া এলাকার একটা মধ্য ইংরেজি স্কুলকে তার পালক মায়ের নামে "নয়নতারা উচ্চ বিদ্যালয়" নামকরণ করে উচ্চ বিদ্যালয়ে উন্নীত করেন। তিনি প্রজাদের সুবিধার জন্য অনেক রাস্তাঘাট, ব্রীজ-কালভার্ট ও পুকুর-দিঘী খনন করেন। এছাড়াও তিনি প্রজাদের চিঠি আদান-প্রদানের জন্য তার জমিদারী এলাকায় একটি পোস্ট অফিস এবং চিকিৎসার জন্য একটি হাসপাতাল প্রতিষ্ঠা করেন। তাই তিনি প্রজাদের কাছে একজন সু-পরিচিত জমিদার ছিলেন। তাই এখনো এই জমিদার বাড়িকে তার নামেই অনেকে চেনেন। তিনি ব্রিটিশ সরকারের কাছ থেকে "রায় বাহাদুর" উপাধি লাভ করেন। তারপরে তার ৩ পুত্র এই জমিদারী পরিচালনা করেন। তারা হলেন পূর্ণেন্দু, সুখেন্দু ও অমলেন্দু বিকাশ রায়।

অবকাঠামো

বর্তমান অবস্থা

তথ্যসূত্র

চট্টগ্রাম জেলার দর্শনীয় স্থান
চট্টগ্রাম জেলার প্রত্নতাত্ত্বিক স্থাপনা
ঐতিহাসিক স্থান
পাগলা জামে মসজিদ

পাগলা জামে মসজিদ যা রায়পুর বড় মসজিদ () নামেও পরিচিত; হলো বাংলাদেশের সুনামগঞ্জ জেলার দক্ষিণ সুনামগঞ্জ উপজেলার পশ্চিম পাগলা ইউনিয়নের রায়পুর গ্রামে অবস্থিত একটি মসজিদ। এটি মহাশিং নদীর তীরে অবস্থিত। এটি ইয়াসিন মির্জা নামক একটি স্থানীয় ব্যবসায়ী কর্তৃক নির্মিত হয়েছিল।

ইতিহাস
উপমহাদেশ ভবন ভ্রমণ করার সময় এর বিভিন্ন ভবন দেখার পর, বিশেষ করে কলকাতার, ইয়াসিন মির্জা নামক একটি স্থানীয় ব্যবসায়ী তার স্থানীয় গ্রাম রায়পুরে একটি মসজিদ নির্মাণ করার সিদ্ধান্ত নেন। এর জন্য ১৯২৪ সালে ভূমি খননের কাজ শুরু হয় এবং ১৯৩১ সালে নির্মাণকাজ শুরু হয়। এটি সম্পন্ন হতে ১০ বছর লেগেছিল। ইয়াসিন মির্জা ব্রিটিশ রাজের শহর কলকাতা ও দিল্লির থেকে স্থপতি ও নির্মাতা আনিয়েছিলেন। প্রধান স্থপতি ছিলেন মুমিন আস্তাগার, যিনি তাজমহলের স্থপতিদের একজনের বংশধর ছিলেন। এই সময়কালে মুমিন ঢাকাতে বসবাস করতেন।

বিবরণ
এটি একটি দুই তলা ভবন। ভবনের সামনে একটি বড় ঈদগাহ আছে। উত্তর দিকে একটি ফটক আছে। ভবনে তিনটি গম্বুজ আছে। মসজিদটির আয়তন হল দৈর্ঘ্যে ১৫০ মিটার ও প্রস্থে ১০০ মিটার। নামাজের জন্য নির্ধারিত স্থান দ্বিতীয় তলায়। সেখানকার মেঝে ও তার আশপাশের কারুকাজ রয়েছে। মেঝেতে শ্বেতপাথর ও তার চারপাশে কালোপাথর লাগানো।

আরও দেখুন
 বাংলাদেশের মসজিদের তালিকা
 সিলেট বিভাগের মসজিদের তালিকা

তথ্যসূত্র

সুনামগঞ্জ জেলার মসজিদ
১৯৪১-এ সম্পন্ন মসজিদ
শান্তিগঞ্জ উপজেলা
বাংলাদেশের স্থাপত্য
ইসলামি স্থাপত্য
সিলেট বিভাগের ভবন ও স্থাপনা
সুনামগঞ্জ জেলা
বাংলাদেশে ঐতিহাসিক স্থান
গম্বুজসহ মসজিদ
অনম বিশ্বাস

অনম বিশ্বাস হলেন একজন বাংলাদেশী চিত্রনাট্যকার, সুরকার এবং কাহিনীকার। ২০১৬ সালে তিনি আয়নাবাজি চলচ্চিত্রের জন্য তিনি শ্রেষ্ঠ চিত্রনাট্যকার হিসেবে বাংলাদেশ জাতীয় চলচ্চিত্র পুরস্কার লাভ করেন।

নির্বাচিত চলচ্চিত্রসমূহ

গীতিকার হিসেবে 
 ডুব সাতার - ২০১১

পরিচালক হিসেবে 
 দেবী - ২০১৮

চিত্রনাট্যকার হিসেবে 
 আয়নাবাজি - ২০১৬
 দেবী - ২০১৮

তথ্যসূত্র

বহিঃসংযোগ 
 
 

জীবিত ব্যক্তি
বাংলাদেশী চলচ্চিত্র পরিচালক
বাংলাদেশী পুরুষ চিত্রনাট্যকার
বাংলাদেশী সুরকার
শ্রেষ্ঠ চিত্রনাট্যকারের জন্য জাতীয় চলচ্চিত্র পুরস্কার (বাংলাদেশ) বিজয়ী
বাংলাদেশী পুরুষ লেখক
বাংলাদেশী চিত্রনাট্যকার
এ জে মিন্টু

এ জে মিন্টু (জন্ম: আব্দুল জলিল মিন্টু) হলেন একজন বাংলাদেশী  চলচ্চিত্র পরিচালক, প্রযোজক ও চিত্রনাট্যকার। তিনি ৪ বার শ্রেষ্ঠ পরিচালক হিসেবে জাতীয় চলচ্চিত্র পুরস্কার লাভ করেন।

প্রাথমিক জীবন 
মিন্টু পাবনার জেসিআই মাধ্যমিক বিদ্যালয় থেকে পড়াশোনা করেন।

নির্বাচিত চলচ্চিত্রসমূহ 
 মিন্টু আমার নাম - ১৯৭৮
 লালু মাস্তান - ১৯৮৭
 সত্য মিথ্যা - ১৯৮৯
 পিতা মাতা সন্তান - ১৯৯১
 বাংলার বধূ - ১৯৯৩
 বাপের টাকা - ১৯৯৮

পুরস্কার ও সম্মাননা

পাদটীকা

তথ্যসূত্র

বহিঃসংযোগ 
 

১৯৪৯-এ জন্ম
জীবিত ব্যক্তি
পাবনা জেলার ব্যক্তি
বাংলাদেশী চলচ্চিত্র পরিচালক
বাংলাদেশী চলচ্চিত্র প্রযোজক
বাংলাদেশী পুরুষ চিত্রনাট্যকার
শ্রেষ্ঠ পরিচালকের জন্য জাতীয় চলচ্চিত্র পুরস্কার (বাংলাদেশ) বিজয়ী
শ্রেষ্ঠ চিত্রনাট্যকারের জন্য জাতীয় চলচ্চিত্র পুরস্কার (বাংলাদেশ) বিজয়ী
বাচসাস পুরস্কার বিজয়ী
বামৈ ইউনিয়ন

বামৈ ইউনিয়ন লাখাই উপজেলার একটি ইউনিয়ন। বর্তমান উপজেলার কেন্দ্রস্থল এবং বিস্তীর্ণ ফসলের মাঠ ও শহুরে জীবনের সংমিশ্রণ এই ইউনিয়নটি। লাখাই উপজেলার বর্তমান উপজেলা কার্যালয়টিও এই ইউনিয়নেই অবস্থিত। ইউনিয়নের বর্তমান চেয়ারম্যান হচ্ছেন হাজী আজাদ হোসেন ফুরুক

সাধারণ তথ্য
এ ইউনিয়নে উপজেলা পরিষদ ছাড়াও লাখাই থানা, হাসপাতাল, ডিজিটাল টেলিফোন এক্সচেঞ্জ, পোষ্ট অফিস, সোনালী ব্যাংক, কৃষি ব্যাংক, ব্র্যাক সহ বিভিন্ন এনজিও অফিস, একটি কলেজ এবং অন্যান্য ব্যবসা প্রতিষ্ঠান আছে। কৃষি, মৎস্য ছাড়া ও এ অঞ্চলের অনেক মানুষ ঢাকা ও দেশের অন্যান্য অঞ্চলে হোটেল ব্যবসা সহ বিভিন্ন চাকুরীতে কর্মরত আছেন। এই ইউনিয়নের মাঝে অনেক রকম প্রতিষ্ঠান এখন গড়ে ওঠছে। এরই মাঝে আছে এনজিও ৫টি এবং জলমহাল আছে-৫টি,পুলিশ স্টেশন ১টি, চিকিৎসা কেন্দ্র ৩টি, তাছাড়া-
মসজিদ- ১৬টি।
ঈদগাহ-৫টি।
কবরস্থান-২৫টি।
মন্দির-১০ টি।
আশ্রম-২টি।
শ্মশান-৩টি।

অবস্থান ও সীমানা
বামৈ ইউনিয়ন হবিগঞ্জ জেলার লাখাই উপজেলার মধ্য স্থানে  অবস্থিত একটি ইউনিয়ন। এই ইউনিয়নের উত্তরে বুল্লা ইউনিয়ন, দক্ষিনে মোড়াকরি ও মুড়িয়াউক ইউনিয়ন, পূর্বে মুড়িয়াউক ও বুল্লা ইউনিয়ন এবং পশ্চিমে লাখাই ইউনিয়ন অবস্থিত। লাখাই উপজেলা শহর থেকে বামৈ ইউনিয়নের দূরত্ব প্রায় ৫.৫ কিলোমিটার। এ ইউনিয়নটির আয়তন প্রায় ৭,১১৩ একর।

প্রশাসনিক এলাকা
এই ইউনিয়নের অফিসটি বামই মৌজার ৬০নং জে,এলস্থিত ৩০০৪নং খতিয়ানের ৬০৯৪নং দাগের ০.১৭ একর জমির উপর লাখাই-বামৈ রাস্তার উত্তর পার্শ্বে নিজস্ব ভূমিতে অবস্থিত। এ ইউনিয়ন পরিষদে ১জন নির্বাচিত চেয়ারম্যান, ০৩ জন সদস্য(সংরক্ষিত আসন), ০৯ জন (পুরুষ) সদস্য এবং ০১ জন সেক্রেটারী দায়িত্ব পালন করে আসছেন। তিনটি গ্রাম নিয়ে এ ইউনিয়নটির প্রসাশনিক এলাকা বিস্তৃত। গ্রামগুলো হচ্ছে বামৈ,  ভাদিকারা, নোয়াগাঁও।

জনসংখ্যার উপাত্ত
ইউনিয়ন তথ্য বাতায়ন অনুয়ায়ী মোট জনসংখ্যা ২৭,৪৪১ জন।

শিক্ষা ব্যবস্থা
এ ইউনিয়নে ২টি উচ্চ বিদ্যালয়, ৬টি প্রাথমিক বিদ্যালয় এবং বেশ কয়েকটি কওমী মাদ্রাসা এবং কয়েকটি কিন্ডারগার্টেন আছে। শিক্ষার হার ৪০%। এই ইউনিয়নে শিক্ষা প্রতিষ্ঠানের মাঝে দেখা যায়-
কলেজ আছে- ১টি
মাধ্যামিক বিদ্যালয়-২টি
প্রাথমিক বিদ্যালয় -২টি
বেসরকারী প্রাথমিক বিদ্যালয়- ২টি
মাদ্রাসা- ৫টি
লাখাই উপজেলার উল্লেখযোগ্য মাধ্যমিক বিদ্যালয় সমূহের মধ্যে একটি বামৈ উচ্চ বিদ্যালয় ইউনিয়নের বামই গ্রামে অবস্থিত।

যোগাযোগ ব্যবস্থা
৭ কিলোমিটার কাঁচা রাস্তা, ৩ কিলোমিটার পাকা রাস্তা এবং ২ কিলোমিটার নৌ-পথ নিয়ে ইউনিয়নটি অন্যান্য ইউনিয়ন ও উপজেলার সাথে যোগাযোগ রক্ষা করে চলছে।

উল্লেখযোগ্য ব্যক্তিত্ব 
সন্তদাস কাঠিয়াবাবা
শেখ ভানু
এম মোখলেসুর রহমান চৌধুরী

দর্শনীয় স্থান
 বাংলার প্রথম নিম্বার্ক মহন্ত শ্রী শ্রী ১০৮স্বামী সন্তদাস কাঠিয়া বাবার গোপালজী রাধাবিহারী আশ্রম ইউনিয়নের বামৈ গ্রামের সরকারি হাসপাতালের পার্শ্বে অবস্থিত। 
 বিশ্বশান্তির প্রবক্তা সাধু দয়ানন্দের অমৃত মন্দির ইউনিয়েনর বামই গ্রামে অবস্থিত।
 বাংলার ঐতিহ্যবাহী মরমী সাধক ও বাউল গানের কবি শেখ ভানু শাহের মাঝার এই ইউনিয়নের ভাদিকারা গ্রামের অবস্থিত।

হাট-বাজার
 বামই বড় বাজার
 বামই চক বাজার
 বামই পশ্চিম মহল্লার বাজার
 ভাদিকারা জেলখানা বাজার 
 কালাউক বাজার
 বামই পূর্বগ্রাম গরুর বাজার

আরও দেখুন
 সিলেট বিভাগ
 হবিগঞ্জ জেলা
 লাখাই উপজেলা

পাদটীকা

তথ্যসূত্র

বহিঃসংযোগ
 অফিসিয়াল ওয়েবসাইট

লাখাই উপজেলার ইউনিয়ন
হুরা

হুরা () বাহরাইন-এর রাজধানী মানামার একটি জেলা।

সেন্ট্রাল বিজনেস ডিস্ট্রিক্ট, আদলিয়া এবং জাফেরের পাশাপাশি হুরার অনেক হোটেল, বার, রেস্তোরাঁ, পাব এবং নাইটক্লাবের (উভয় আরবি ও পশ্চিমা) সঙ্গে মানামার নাইটলাইফ সেন্টারে এক হিসাবে বিবেচনা করা হয় এবং আরব ভ্রমণকারীদের খুব জনপ্রিয় বাহরাইনের এই শহরটি।

হুরায় সবচেয়ে বিশিষ্ট স্থান হলো প্রদর্শনী এভিনিউ।সন্ধ্যায়, বিশেষ করে সপ্তাহান্তে, এই এভিনিউ অনেক পর্যটক, স্থানীয়, এবং বিদেশীদের সঙ্গে এটি খুব ব্যস্ত রাস্তায় পরিণত হয়।

এই অঞ্চলে বিভিন্ন পর্যটন আকর্ষণ রয়েছে, যার মধ্যে রয়েছে ইসলামী পাণ্ডুলিপি এবং শিল্প, বাইত আল কুরআন, এবং বাহরাইনের সবচেয়ে গুরুত্বপূর্ণ সাংস্কৃতিক দাগ, লা ফন্টেইন কনটাম্পারেরি আর্টস সেন্টার। [2] [3]

GOSI কমপ্লেক্স একটি শপিং কমপ্লেক্স যা এক্সভিবিশন এভিনিউতে অবস্থিত। আবু বকর সিদ্দিক মসজিদ প্রদর্শনী এভিনিউ এর একটি ল্যান্ডমার্ক এবং হুরার পুলিশ স্টেশনের পাশে অবস্থিত। ঐতিহ্যগত উপসাগরীয় শৈলীর মধ্যে  হুরার বেশিরভাগ স্থাপত্য এবং বিংশ শতকের শুরুতে এইগুলো তৈরি।

তথ্যসূত্র 

মানামার নিকটবর্তী অঞ্চল
মানামার দর্শনীয় স্থান
বাহরাইনের জনবহুল উপকূলীয় স্থান
ভিতরকণিকা ম্যানগ্রোভ

ভিতরকণিকা ম্যানগ্রোভ ভারতের ওড়িশা রাজ্যের একটি ম্যানগ্রোভ জলাভূমি। এটি ব্রাহ্মণী নদী ও বৈতরণী নদীর ব-দ্বীপে ৬৫০ বর্গ কিলোমিটার (৪০০ বর্গ মাইল) এলাকা জুড়ে আচ্ছাদিত।

ইতিহাস 
ভিতরকণিকা ম্যানগ্রোভ ১৯৫২ সাল পর্যন্ত জমিদারি বন ছিল। এর পর ওড়িশা সরকার জমিদারি ব্যবস্থা বিলুপ্ত করে এবং বন বিভাগের নিয়ন্ত্রণে জমিদারি বনগুলিকে নিয়ে আসে। ১৯৭৫ সালে, ৬৭২ বর্গ কিমি এলাকাকে ভিতরকণিকা বন্যপ্রাণী অভয়ারণ্য ঘোষণা করা হয়। এলাকা সহ অভয়ারণ্যের কেন্দ্রীয় ১৪৫ বর্গ কিলোমিটার এলাকাকে ১৯৯৮ সালের সেপ্টেম্বরে ভিতরকণিকা জাতীয় উদ্যান ঘোষণা করা হয়। সেপ্টেম্বর ১৯৯৭ সালে নির্মিত হয় গাহিরমাথা সামুদ্রিক বন্যপ্রাণী অভয়ারণ্য, যা ভিতরকারণ্য বন্যপ্রাণী অভয়ারণ্যের  পূর্বদিকের সীমানা এবং এটি গাহিরমাথা বিচ ও বঙ্গোপসাগরের উপকূলের অংশকে পরিবেষ্টন করে রয়েছে। ২০০২ সালে ভিতরকণিকা  ম্যানগ্রোভকে আন্তর্জাতিক গুরুত্বের একটি রামসার জলাভূমি হিসাবে মনোনীত করা হয়েছিল।

উদ্ভিদ ও প্রাণী 

আভিসেননা, ব্রুগুয়েয়ার, হরিটিয়ার এবং রিজোফোরা সহ বিশ্বের ৭২ প্রজাতির  ম্যানগ্রোভের মধ্যে ৬২ প্রজাতির ম্যানগ্রোভের দেখা মেলে ওড়িশার ৬৭২ বর্গকিমির ভিতরকণিকায়। ম্যানগ্রোভগুলিতে উপস্থিত সরীসৃপগুলির মধ্যে রয়েছে নোনা জলের কুমির, কিং কোবরা, ভারতীয় পাইথন এবং বড় গুইসাপ। ২০০৪ সালের আগস্ট মাস থেকে ডিসেম্বর ২০০৬ সালে মধ্যে ২৬৩ টি পাখির প্রজাতি রেকর্ড করা হয়েছিল, যার মধ্যে রয়েছে ১৪৭ টি  পাখির প্রজাতি আবাসিক এবং ৯৯ টি পাখির প্রজাতি অভিবাসী। একটি হেরোনি প্রায় ৪ হেক্টর (৯.৯ একর) এলাকা জুড়ে থাকে, যেখানে ২০০৬ সালে গণনা করে ১১,২৮৭ টি হেরোনি পাওয়া যায়।

অলিভ রেডলি কচ্ছপ জানুয়ারী থেকে মার্চ মাসে সমুদ্র থেকে গাহিরমাথা সৈকতে উঠে আসে। ১৯৭৬ সাল থেকে ১৯৯৬ সাল পর্যন্ত আনুমানিক হিসাব অনুযায়ী অলিভ রেডলি কচ্ছপ প্রতি ঋতুতে গাহিরমাথা সৈকতে গড়ে  ২,৪০,০০০ টি বাসা বাঁধে। ১৯৮২ সাল পর্যন্ত প্রতি বছর ৮০,০০০ ব্যক্তিকে আটক করা হয়েছিল। ১৯৮৩ সাল থেকে, কচ্ছপ সংগ্রহ ও বিপণন ও তাদের ডিম নিষিদ্ধ করা হয়।

তথ্যসূত্র

বহিঃসংযোগ

 Bhitarkanika.org 
 ওড়িশার ম্যানগ্রোভ (ওড়িশা রাজ্য বন বিভাগ: বন্যপ্রাণী সংগঠন)
 ভিতরকণিকা প্রমোদ ভ্রমণ প্রতিবেদন - ওয়াইল্ড লাইফ টাইমস
 ভিতরকণিকা: ওড়িশার পর্যটন স্থান
 ইউটিউব ভিডিও

ভারতের জলাভূমি
ভারতের রামসার স্থান
ম্যানগ্রোভ বাস্তু
ওড়িশার পরিবেশ
ভারতের বনাঞ্চল
ব্রাহ্মণী নদী, ওড়িশা

ব্রহ্মণী পূর্ব ভারতের ওড়িশা রাজ্যের একটি প্রধান মরশুমি নদী। ব্রহ্মণী নদীটি শঙ্ক ও দক্ষিণ কোয়েল নদীর মিলনে গঠিত হয় এবং সুন্দরগড়, দেওগড়, আঙ্গুল, ধেঙ্কানাল, কটক, জাজাপুর ও কেন্দাপাড়া জেলার মধ্য দিয়ে প্রবাহিত হয়। নদীটি বৈতরণী নদীর সঙ্গে মিলিত হয়ে ধামরার কাছে বঙ্গোপসাগরে পতিত হওয়ার পূর্বে একটি বৃহত্তর বদ্বীপ গঠন করে।

উৎস

তথ্যসূত্র

বহিঃসংযোগ

ওড়িশার নদী
ক্রিপ্টিক যুগ

৪৬০ থেকে ৪৫০ কোটি বছর পর্যন্ত বিস্তৃত পৃথিবীর প্রারম্ভিক সময়টাকে ক্রিপ্টিক বা লুকায়িত যুগ বলে। এটি হচ্ছে হ্যাডিয়ান মহাকালের সবচেয়ে প্রাচীন যুগ। ক্রিপ্টিক যুগ এবং পরবর্তী ব্যাসিন গ্রুপের যুগের মধ্যকার কোনো নমুনা সংরক্ষিত হয় নি। যে চাঁদের অবস্থা দেখে এই যুগের ছবি আঁকা হয় সেই চাঁদে ও এই যুগের বৈশিষ্ট্য তেমন সংরক্ষিত হয়নি। মঙ্গলগ্রহ মাপের একটা গ্রহাণু সাথে পৃথিবীর সংঘর্ষের ফলে হয়তো এই যুগে চাঁদের সৃষ্টি হয়েছিল। চাঁদ তখন আরো কাছে ছিল যা ধীরে ধীরে বর্তমানে দূরত্বে গেছে। যাহোক পৃথিবী তখনও তৈরি হচ্ছে। ৬ থেকে ৮ কোটি বছর পর ক্রিপ্টিক যুগের শেষ দিকে ভূগঠন শেষ হয়। ধুমকেতু আর পৃথিবীর গ্যাস নিঃশ্বাস থেকে পাওয়া জল বাস্পাকারে আবহমন্ডলে ছড়িয়ে পড়েছে।

আরও দেখুন

Geological time scale (Earth)
Lunar geologic time scale

তথ্যসূত্র

বহিঃসংযোগ
"Cryptic" Geowhen Database

01
Geologic time scales of Earth
Lunar geologic periods
নাম্বার ৬ কোলাবোরেশন প্রজেক্ট

নাম্বার ৬ কোলাবোরেশন প্রজেক্ট হচ্ছে সঙ্গীতশিল্পী-গীতিকার এড শিরান কর্তৃক চতুর্থ স্টুডিও অ্যালবাম। এটি অ্যাসিলাম ও আটলান্টিক রেকর্ডস দ্বারা ২০১৯ সালের ১২ জুলাই মুক্তি পায়। এটি ২০১১ সালে মুক্তিপ্রাপ্ত শিরানের নাম্বার ৫ কোলাবোরেশন প্রজেক্ট পরবর্তী অ্যালবাম। এটিতে বড় পরিসরে শিল্পীদের উপস্থিতি ছিল, তাদের মধ্যে জাস্টিন বিবার, ক্যামিলা ক্যাবেলো, ট্র‍্যাভিস স্কট, এমিনেম, ফিফটি সেন্ট, কার্ডি বি, পাওলো লন্ড্রা, ইয়ং থাগ, ও ব্রুনো মার্শ অনেকে, সঙ্গে ব্রিটিশ র‍্যাপার স্টর্মজি, জে হাস, ও ডেইভও উপস্থিতি ছিল।

তথ্যসূত্র

২০১৯-এর অ্যালবাম
শুক্তিবাক্য

প্যানগ্রাম বা শুক্তিবাক্য হল এমন একটি বাক্য যেখানে বর্ণমালার সবগুলো বর্ণ অন্তত একবার করে আছে। ফন্ট কিংবা কী-বোর্ড ঠিক আছে কিনা তা পরীক্ষা করার জন্য প্যানগ্রাম ব্যবহৃত হয়। যেমনঃ ইংরেজি "The quick brown fox jumps over the lazy dog" বাক্যটিতে ইংরেজি বর্ণমালার ২৬ টি বর্ণই কমপক্ষে একবার করে আছে। বাক্যটি কীবোর্ডে টাইপ
করতে গেলে ইংরেজি বর্ণমালার প্রত্যেকটি বর্ণের বাটন প্রেস করতে হবে।

বাংলা শুক্তি
বাংলায় প্যানগ্রাম তৈরির প্রচেষ্টা তেমন একটা পরিলক্ষিত হয়নি। প্রথমবারের মতো এ  প্রচেষ্টা দেখা যায় ১৯৯৩ সালে, পশ্চিমবঙ্গ বাংলা আকাদেমি, কলকাতা থেকে প্রকাশিত 'প্রসঙ্গ বাংলাভাষা' বইয়ে ভারতীয় ভাষাবিদ মনোজকুমার দ. গিরিশের লেখা 'বাংলা ইঞ্জিনিয়ারিং বর্ণমালা' প্রবন্ধে—  

আন্তর্জাল তথা ইন্টারনেট থেকে পাওয়া ব্লগার ইশতিয়াক জিকোর তৈরি একটি বাংলা প্যানগ্রাম যেখানে বাংলা ৫০টি বর্ণই বিদ্যমান— 

আন্তর্জাতিক বাংলা ভাষা ও সাহিত্য পরিষদ কর্তৃক সংগৃহীত ও কিছুটা সংস্কারকৃত আরেকটি প্যানগ্রাম যা মূলত সাধুভাষায় রচিত— 

মূল অনুচ্ছেদে ঢ়,ড,ঝ ইত্যাদি বর্ণ অনুপস্থিত থাকায় তা একটি লিপোগ্রাম ছিলো।

৩৯টি বর্ণের একটি বাক্যে সবগুলো স্বরবর্ণ ও ব্যঞ্জনবর্ণের সঙ্গে /-কার/চিহ্ন-সহ অনুস্বর, বিসর্গ ও চন্দ্রবিন্দুর প্রয়োগ দেখিয়ে শাহিদুল একটি বাক্য রচনা করেছেন। বাক্যটি ‘শুবাচ লিটল ম্যাগ’ প্রথম সংখ্যায় (পৃষ্ঠা: ২৮) প্রকাশিত হয়েছে। বাক্যটি হলো :

শুক্তি সাহিত্য 
প্যানগ্রামিস্ট মনোরঞ্জন রায়, তিনি সাহিত্যে প্রথম প্যানগ্রাম সনেট প্রবর্তন করেন। তাঁর প্রকাশিত "সার্বিক নদীকথা" গাণিতিক ধারার কাব্য থেকে সংগৃহীত একটি প্যানগ্রাম সনেট "শব্দাবলি"।

তাঁর এসব সনেট বাংলা বর্ণমালার ৫০ টি বর্ণই অন্তত একবার করে ব্যবহার করে রচিত। তাই তাঁর এসব সনেট প্যানগ্রাম সনেট নামে পরিচিত।শব্দাবলি

জীবনের সূত্র খুঁজে পথের পথিক

গণিতের অঙ্কে অঙ্কে পাতায় পাতায়।

অতীতের এক ছিন্ন কাগজের গায়

লিখে রাখে শব্দাবলি বিষন্ন অধিক।

ঘরপোড়া শোকগর্ভে নিজেকে ডুবায়

পঠিত সংশয়। যত কল্পনা অলীক

অনাগত হৃদয়ের কুঞ্জে সহসায়

পায় বিপর্যস্ত পথ, নিরাশার দিক।

রূঢ় বঞ্চনার তটে ওজস্বী উচ্ছ্বাস

ঝরে দুঃখ ঔদাসীন্য ঊষর জীবনে,

উড়ে অফুরান স্বপ্ন আদিম বিশ্বাস।

ছুঁয়ে যায় চেনা সুখ ইচ্ছের মননে

রাঙে ঋতুর ঐশ্বর্য একাগ্র প্রয়াস

ঈপ্সিত উৎসাহ ঢেউ অমোঘ বন্ধনে।শ্যামল চন্দ্র দাসের লেখা একটি প্যানগ্রাম কবিতা।  মূল কবিতাটিতে ঔ বর্ণটি অনুপস্থিত ছিলো কিন্তু পরবর্তীতে সাকিব নূর আশরাফ সেখানে ঔ বর্ণটি যুক্ত করেন।

শাহিদুল হকের লেখা একটি শুক্তি ছড়াও রয়েছে-

বলন কাইজি রচিত ও প্রথম আলো ব্লগে  প্রকাশিত আরেকটি শুক্তিছড়া -

তথ্যসূত্র 

শব্দখেলা
শব্দ প্রকৌশল
বাক্যাংশ
শব্দের খেলা
মুদ্রণবিদ্যা
শ্রেষ্ঠ শিল্প নির্দেশক বিভাগে জাতীয় চলচ্চিত্র পুরস্কার (বাংলাদেশ)

বাংলাদেশ জাতীয় চলচ্চিত্র পুরস্কার শ্রেষ্ঠ শিল্প নির্দেশক বাংলাদেশের চলচ্চিত্রের শিল্প নির্দেশনার জন্য সর্বাপেক্ষা সম্মানীয় চলচ্চিত্র পুরস্কার; যা জাতীয় চলচ্চিত্র পুরস্কারের অংশ হিসাবে ১৯৭৭ সাল থেকে প্রদান করা হচ্ছে। প্রথমবারের মত এই পুরস্কার অর্জন করেন বসুন্ধরা চলচ্চিত্রের জন্য মহিউদ্দীন ফারুক।

বিজয়ী শিল্প নির্দেশক

একাধিকবার বিজয়ী এবং মনোনয়ন
নিচের তালিকাটি ব্যক্তিগতভাবে অর্জন দুই বা ততোধিক পুরস্কার বোঝান হয়েছে।

আরো দেখুন
 জাতীয় চলচ্চিত্র পুরস্কার

তথ্যসূত্র

জাতীয় চলচ্চিত্র পুরস্কার (বাংলাদেশ)
দৌলতপুর ইউনিয়ন, বিশ্বনাথ

দৌলতপুর ইউনিয়ন বাংলাদেশের সিলেট জেলার অন্তর্গত বিশ্বনাথ উপজেলার একটি ইউনিয়ন।

অবস্থান ও সীমানা 
বিশ্বনাথ উপজেলা সদর হতে সড়ক পথে ৭ কিঃ মিঃ দুরত্বে অবস্থিত। সীমানাঃ পুবে রামপাশা ইউনিয়ন, পশ্চিমে ছাতক উপজেলা, উত্তরে দশঘর ইউনিয়ন, দক্ষিণে দেওকলস ইউনিয়ন।

ইতিহাস 
সিলেট জেলার বিশ্বনাথ উপজেলার ঐতিহ্যবাহী ইউনিয়ন ৫নং দৌলতপুর ইউনিয়ন পরিষদ। স্থাপিত ১৯৬৪ সালে।

আয়তন ও জনসংখ্যা 
৫৩টি গ্রাম নিয়ে ইউনিয়নটির মোট আয়তন- ৪১.৬ বর্গ কিলোমিটার। মোট জনসংখ্যা ৩০৫৭৩ জন, যার মধ্যে পুরুষ ১৬০৫৬ জন, মহিলা ১৪৫১৮ জন। ভোটার সংখ্যা ১৬২৪৩ জন।

শিক্ষার হার ও শিক্ষা প্রতিষ্ঠান 
শিক্ষার হার- ৪৫%

শিক্ষা প্রতিষ্ঠান
 প্রাথমিক বিদ্যালয়ঃ সরকারী ১৮ টি
 বেসরকারীঃ ০১ টি
 কমিউনিটিঃ ১০ টি
 মাধ্যমিক বিদ্যালয়ঃ সরকারী ০২ টি
 মাদ্রাসাঃ আলীয়া ০৩ টি
 অন্যান্যঃ ০৪ টি
 মসজিদঃ ৫০ টি
 মন্দির ০৩ টি

হাট বাজার 
০৪ টি। পুরাতন হাবড়া বাজার, দশপাইকা বাজার, সিংঙ্গেরকাছ বাজার।

খাল ও নদী 

 মাকুন্দা নদী 
 মাটিজুরা নদী
 চন্ড্রিখাল

দর্শনীয় স্থান 

 লেনকাদার হাওর

উল্লেখযোগ্য ব্যক্তি 

 ড. যতীন্দ্রমোহন ভট্রার্চায্য - দৌলতপুর ইউনিয়নাধীন পশ্চিম গাঁও’র কৃতি সন্তান।১৯০৫ সালের ৪ আগস্ট পশ্চিম গাঁও গ্রামে জন্ম গ্রহণ করেন।
 জ্যোতিরিন্দ্রনাথ চৌধুরী - ১৯১৬ খ্রি. দৌলতপুর ইউনিয়নাধীন সিংঙ্গেরকাছ মৌজার মাঝগাঁও গ্রামে জন্ম গ্রহণ করেন।
 সৈয়দ সুফি খাছিম শাহ চিশতী (রহ:)।  সুফি সাধক. 
ইউনিয়নাধিন এলাকায়  উনার মাজার।

জনপ্রতিনিধি 
বর্তমান চেয়ারম্যান- মোহাম্মদ আমির আলী

আরও দেখুন 

 বিশ্বনাথ উপজেলা
 সিলেট বিভাগ
 সিলেট জেলা

তথ্যসূত্র

বহিঃসংযোগ 

 বিশ্বনাথ উপজেলা - বাংলাপিডিয়া
 ৫নং দৌলতপুর ইউনিয়ন পরিষদ- বাংলাদেশ জাতীয় তথ্য বাতায়ন

বিশ্বনাথ উপজেলার ইউনিয়ন